
                                   ANEXA 
Nr. 1645/ 19.01.2024                                                                                Serviciul Politia Locala                                                                       
Oraș Techirghiol                                                              
                                                                  Aprobat,
                                                                  PRIMAR

                                                  SOCEANU IULIAN-CONSTANTIN

RAPORT DE ACTIVITATE

SERVICIUL POLIȚIA LOCALĂ TECHIRGHIOL ANUL 2023
 Poliția Locală Techirghiol a fost înființată prin Hotararea Consiliului Local  al orașului Techirghiol  nr. 1/2011, ca serviciu public local, fără personalitate juridică, în cadrul aparatului de specialitate al Primarului orasului Techirghiol, în conformitate cu prevederile Legii nr. 155/2010, privind infiintarea, organizarea si functionarea Politiei Locale si ale Hotararii Guvernului Romaniei nr. 1332/2010, pentru aprobarea Regulamentului-cadru de organizare si functionare a Politiei Locale. 
Activitățile desfășurate pe parcursul anului 2023 au avut un caracter preponderent preventiv cu păstrarea unui echilibru între atribuțiile conferite de lege și măsurile luate. Am continuat să asigurăm ordinea publică, să răspundem apelurilor cetățenilor, să patrulăm în scop preventiv, să diminuăm riscul rutier, să gestionăm evenimentele publice, culturale, sportive, religioase, să protejăm membrii comunității și bunurile acestora. 
Structura de poliție locală  are un număr de 7 posturi de executie și 1 post de conducere, funcționari publici. Fucțiile sunt împărtite după cum urmează:  1 polițist local - punct fix incinta Liceului Teoretic Emil Racoviță, 1 polițist local - patrulare pedestră zona centrală, 5 polițiști locali - asigurând funcționarea serviciului în ture 24 ore din 24, și 1 post șef serviciu care coordonează activitatea poliției locale.

Poliţia Locală a orașului Techirghiol  are competență de a acționa, în îndeplinirea atribuțiilor conferite de lege, strict pe raza orașului Techirghiol,având pricipalele atribuții în următoarele domenii:  
a) ordinea și linistea publică;

b) circulația pe drumurile publice;

c) disciplina în construcții și afișajul stradal;

d) protecția mediului;
e) activitatea comercială;

f) evidența persoanelor;
g) alte domenii stabilite prin legi, acte administrative centrale sau locale, dispoziții emise de Primarul  Orașului Techirghiol.
Obiectivul prioritar al Serviciului Poliției Locale Techirghiol îl constitue asigurarea unui climat de siguranță al cetățeanului, prevenirea și sancționarea actelor contravenționale cu impact negativ în planul normalității civice.

 I. Activitatea contravenționala 

O preocupare permanentă a polițiștilor locali din cadrul Serviciului  Poliția locală a fost aceea de intensificare a măsurilor de descoperire și combatere a fenomenului contravențional și infracțional de pe raza orașului Techirghiol cu scopul creșterii gradului de siguranță a cetățenilor. 

Prin activitățile zilnice și cu ocazia acțiunilor desfășurate au fost constatate și aplicate un număr de 90 sancțiuni contravenționale în valoare de 39400 lei, din care 22 sancțiuni contravenționale cu avertisment, după cum urmeză:
- 5 sancțiuni conform H.C.L. nr. 58/2023  - privind abandonarea deseurilor în locuri publice;

- 4 sancțiuni conform H.C.L. 58/2023 – privind asigurarea în permanență a unei starii de curățenie în incinta, terenurii și căi de acces;

- 1 sancțiune conform H.C.L. nr.194/2021 - privind depozitarea ambalajelor în piață astfel încât să impiedice circulația auto sau pietonală;
- 1 sancțiune conform H.C.L. nr. 58/2023  - privind scoaterea deșeurilor din gospodărie pe domeniul public în afara programului de colectare;
- 2 sancțiuni conform H.C.L. 194/2021 – privind distrugerea băncilor, a amenajărilor de jocuri pentru copii și obiectelor ornamentale depuse în locurile publice: 
- 37 sancțiuni conform H.C.L. nr.58/2023 - privind parcarea autovehiculelor  pe trotuar;

- 11 sancțiuni conform H.C.L. nr.58/2023 - privind parcarea autovehiculelor  pe spatiu verde;
- 1 sancțiune conform H.C.L. nr.58/2023 - privind parcarea autovehiculelor  pe trecerea de pietoni;
- 1 sancțiune conform H.C.L. nr.58/2023 - privind parcarea autovehiculelor în intersecție;

- 5 sancțiuni conform H.C.L. nr.178/2015  - privind parcarea/staționarea autovehiculelor cu masa maxima autorizată de peste 3,5 tone pe domeniul public;

- 7 sancțiuni conform H.C.L. 214/2019 – privind prestarea de servicii fără a deține autorizație de functionare;
- 4 sanctiuni conform H.C.L. 58/2023 – privind ocuparea domeniului public, prin comercializare de produse fără a deține aviz/ autorizație;
- 2 sancțiuni conform H.C.L. 214/2019 – privind nerespectarea programului de funcționare înscris în autorizație;

- 1 sancțiune conform H.C.L. nr.10/2016 - privind creșterea animalelor în zone care creeaza disconfort cetatenilor; 

- 1 sancțiuni conform H.C.L. 58/2023 - lasarea libera pe domeniul public a câinilor;
- 3 sancțiuni conform H.C.L. 254/2018 – privind creșterea unui număr mai mare de câini față de suprafața necesară pentru întreținerea acestora;

- 4 sancțiuni  conform Legii 61/ 1991  - privind consumul de băuturi alcolice pe domeniul public;
 Situația comparativă cu anul 2022 

II. Activități specifice:
a)Sesizări și reclamații scrise de la cetățeni = 234
b)Sesizări telefonice de la cetățeni =  190
c)Intervenții/solicitării/informării altor instituții (Primărie, Garda de Mediu,    Direcția de Sănătate Publică, ISU, etc) = 16
d)Infracțiuni constatate = 5.  Precizam faptul că aceste infracțiuni au fost constatate atât de patrule independente de polițiști locali, cât și în patrule mixte cu lucrători din cadrul Poliției oraș Techirghiol
e)Persoane legitimate = 86
f)Persoane controlate corporal = 3
g)Însoțire, paza casier Primărie  cu autospeciala poliției locale la  Bancă , Trezorerie pentru transportul valorilor monetare = 251. 

h)Persoane conduse la sediul poliției = 11
i)Patrulări auto = 360 
j)Patrulări pedestre = 147
k)Pânde efectuate = 54
l)Societăți comerciale verificate = 35 agenți economici (societăți comerciale și persoane fizice autorizate)
m)Măsuri privind protecția mediului = au fost verificate 3  persoane juridice.
n)Autorizații de construcție verificate = 28
o)Au fost furnizate un numar de 22 înregistrări video  către organele de cercetare penală, în vederea soluționării unor dosare penale 

III Planuri de acțiune și dispozitive operative desfășurate 
În anul 2023 au fost dispuse un numar de 83 planuri de actiune dupa cum urmeză:
-  Planuri de acţiune în cooperare cu Poliţia Româna  = 1; 

- Planuri de acţiune privind  prevenirea depozitării necontrolate a deşeurilor menajere şi a rezidurilor de orice fel = 32;
- Planuri de actiune  pentru identificarea imobilelor insalubre și degradate  = 5;
- Planuri de acţiune privind nerespectarea normelor de conduită şi convieţuire socială = 9; 

- Planuri de acţiune şi dispozitive de ordine şi siguranţă publică cu ocazia manifestărilor cultural - artistice, sportive şi religioase = 7;
- Planuri de acţiune privind comerţul stradal ilicit şi activităţilor de comerţ în sezonul estival = 4; 

- Planuri de acţiune privind verificarea persoanelor care domiciliază în locuinţele sociale ce aparţin Primăriei oras Techirghiol = 6;

- Planuri de acţiune privind creşterea siguranţei elevilor şi profesorilor în incinta şi imediata vecinătate a unităţilor de învăţământ = 3; 

- Planuri de acţiune privind depistarea persoanelor fără adapost, a minorilor lăsaţi fără supraveghere, a cerşetorilor şi a persoanelor provenite din centre de plasament = 16.
IV. Alte acțiuni și misiuni executate 
În perioada analizată  Poliția Locală a executat și alte misiuni și activități în conformitate cu prevederile legale date în competență, după cum urmează:

- supravegherea continuă, atât prin activități de patrulare, cât și prin monitorizare video, a zonelor periferice și a albiei lacului Techirghiol, în vederea stopării depozitării necontrolate a deșeurilor menajere sau a rezidurilor de orice fel;
- patrularea permanentă auto cât și pedestră pe toată raza orașului Techirghiol, pentru păstrarea unui climat de ordine și siguranță publică;
 - post fix cu un polițist local  în incinta  Liceului Teoretic „Emil Racovitaˮ, asigurând pe toata durata desfășurării orelor de curs, un grad de siguranță al elevilor și al personalului didactic dar și  prevenirea deligvenței juvenile. Lucru  care a dus la scăderea absențelor elevilor,  reducerea fenomenului contravențional și infracțional  în unitatea de învățământ cât și în apropiere, având ca ţinte realizarea unui climat propice desfăşurării procesului educaţional.
- au fost efectuate verificări în parcurile şi locurile de joacă pentru copii cu scopul de a preveni faptele de distrugere sau deteriorare a amenajărilor existente, precum şi pentru asigurarea unui climat de ordine şi siguranţă publică  ( Gradina Publica, Parc Copii Gradinita Nr. 2, Parc Faleza); 

 - s-au desfășurat activități de informare privind respectarea legislației rutiere referitoare la oprirea/staționarea neregulamentară a autovehiculelor pe trotuar, carosabil, zone pietonale, intersecți;
- monitorizarea video a zonelor și locurilor publice aglomerate, a unităților de învățământ și a perimetrului adiacent acestora, a mobilierului urban, a mijloacelor de semnalizare rutieră, a aranjamentelor florale și spațiilor verzi, pentru a preveni/descoperi orice faptă antisocială, în vederea asigurării unui climat de 
ordine și siguranță publică și pentru a preveni/descoperi orice degradare/distrugere a bunurilor ce aparțin domeniului public sau privat; 

- patrule mixte cu Poliția Română;

- deplasarea la Spitalele de specialitate pentru conducerea unor persoane cu afectiuni în vederea internării;

- acordat sprijin polițienesc constructorilor pentru executarea lucrarilor publice; 

- verificarea terenurilor neîntreținute în vederea curățării acestora pentru prevenirea îmbolnăvirilor cauzate de unele plante (ambrozia);

- avand in vedere faptul ca în sezonul estival, se înregistrează un aflux mare de turiști, acțiunile polițiștilor locali au fost realizate în special în zona centrala, Parc Faleză, plaja, Pavilion Bai Reci, parcările publice, contribuind la mentinerea unui climat de siguranta; 
- depistarea persoanelor fără adăpost, a cerșetorilor, a minorilor lăsați fără supraveghere și îndrumarea lor către reprezentanții legali; 
- acțiuni de identificare a persoanelor fără forme legale pe raza orașului Techirghiol;
 - activități comune cu Direcția de Gospodărie Comunală din cadrul Primăriei  în vederea salubrizării unor zone periferice de pe raza orașului unde se depuneau în mod necontrolat deșeuri rezultate din construcții și deșeuri  menajere; 

- depistarea grupurilor de tineri care deranjează ordinea și liniștea publică pe perioada verii; 

- activități de patrulare în zonele aglomerate, parc Falează,  parcare Sanatoriu, parcare Piscină, Mânăstire,  zona centrală  pentru prevenirea faptelor de furt/distrugere; 

- patrularea și supravegherea pentru prevenirea și stoparea infracțiunilor de furt din locuințe;
- acțiuni de dirijare și fluidizare a traficului auto  în zona unităților de învătământ unde se constată valori ridicate de trafic;

- s-au asigurat măsuri de ordine la sediul Primăriei; 
- s-a menținut o legătură permanentă cu Direcția de Asistenţă Socială în vederea rezolvării cazurilor sociale constatate de către lucrătorii poliției locale în activitatea lor zilnică; 

- activități privind combaterea fenomenului de cerșetorie;
- poliţiştii locali au participat la asigurarea ordinii publice cu ocazia desfăşurării manifestărilor cultural artistice – sportive, precum şi cu ocazia manifestărilor şi sărbătorilor religioase care au avut loc pe raza orașului Techirghiol;
- au fost desfășurate activităţi de responsabilizare a conducatorilor de autovehicule cu sarcina maximă autorizată mai mare de 3,5 tone, privind plata taxei de tramă stradală,  a conducătorilor care parchează staționează necorespunzator;

- depistarea şi sancţionarea conducătorilor auto care au ca obiect de activitate transportul judeţean de persoane, care nu respectă staţiile autorizate,  timpul de 
parcurgere intre stații, pe raza Orasului Techirghiol în conformitate cu prevederile H.C.L. nr. 176/2015;  

- s-a asigurat prin patrulări integritatea obiectelor de mobilier urban amplasate pe raza orașului; 
- pe linia inspecției comerciale s-au realizat, conform competențelor legale, activități de verificare a  agenților economici și unitaților de alimentație publică, precum și la comercianții care ocupă domeniul public;
- identificarea și sancționarea faptelor de natură a încălca normativele legale în domeniul publicității stradale; 

- s-a asigurat supravegherea  zonei din  perimetrului fostei rampe de deseuri, malul lacului Techirghiol; 
- post de patrulare pedestră zona faleză mal lac, zona centrală  avand ca scop   prevenirea şi combaterea faptelor antisociale, acţionând pentru identificarea persoanelor care apelează la mila publicului, a copiilor lipsiţi de supravegherea şi ocrotirea părinţilor sau a reprezentanţilor legali, distrugerea sau degradarea mobilierului urbal si floral; 
-  sistemul de supraveghere și monitorizare video are în componență un total de 95 de camere video amplasate pe raza orașului Techirghiol. Principalul obiectiv este de a prevenii distrugera bunurilor din domeniul patrimonial public și privat al orașului. Deasemenea faptele de natură contravențională și infracțională s-au redus, find  supravegheate în principal: zonele de acces și spațiile destinate publicului, căile rutiere ce  constituie intrările/ieșirile în/din orașul Techirghiol, intersecții și străzi cu trafic intens, unitățile de învățământ publice,  parcările auto aflate pe domeniul public sau privat în zonele comerciale și de agrement, parcuri, piață, cimitire,  precum și alte asemenea locuri publice aflate în proprietatea și/sau administrarea orașului. Totodată, sistemul de supraveghere video are și rolul de a supraveghea evenimentele în derulare care prezintă interes pentru instituțiile din sistemul de ordine publică și siguranță națională.

- intensificarea acțiunilor de verificare și control în vederea prevenirii depozitărilor ilegale, descoperirea persoanelor care desfășoară astfel de activităților;

- înmânarea de documente emise de către servicile din cadrul Primăriei oraș Techirghiol, a convocatorului de sedință al Consiliului Local Techirghiol;

IV. Resursele materiale necesare desfasurarii activitatii
Sunt asigurate dotările necesare pentru desfășurarea în bune condiții a activității, respectiv: 

- 1 autoturism marca Dacia Logan cu sistem de avertizare luminoasa si acustică;

- 1 autoturism Dacia Duster 

- uniforme si echipament specifice, în conformitate cu prevederile H.G. 1332/2010 regulament-cadru de organizare şi funcţionare a poliţiei locale;

- armament si muniție neletala;

- mijloace de protecție și intervenție. 

V. Concluzii si obiective
 În vederea îmbunătăţirii performanţelor instituției, în anul 2024 cu efecte în creşterea gradului de siguranta publică în oraș sub toate aspectele ne propunem să realizăm următoarele principale obiective:

1. Controlul respectării normelor legale în ceea ce priveşte domeniile: - ordine si liniste publica; - circulaţie rutieră ; - protectia mediului ; - disciplina în construcţii; - legalitatea activităţilor comerciale;  - evidenta persoanelor. 

2. Creşterea vitezei de reacţie la sesizările cetăţenilor și satisfacerea cerinţelor acestora; 

3. Creșterea vizibilității Poliției Locale în comunitate; 

4. Scăderea timpilor de răspuns la solicitări/sesizări; 

5. Dezvoltarea capacității de relaționare instituțională, prin consolidarea colaborării cu instituții partenere de aplicare a legii.
Raportat la mențiunile din prezentul  Raport de activitate, privind activitățile și rezultatele obținute în anul 2023, coroborat cu numărul redus de polițiști locali, cu multitudinea domeniilor de activitate și complexitatea atribuțiilor pe care le au polițiștii locali, concluzionăm că Poliția Locală a orașului Techirghiol a contribuit la menținerea unui climat de ordine socială, a participat activ la toate evenimentele organizate pe raza orașului Techirghiol, a gestionat – de cele mai multe ori cu forte proprii – evenimente sociale, culturale, sportive, a cooperat și colaborat foarte bine cu celelalte entități ale  statului ce fac parte din Planul Unic de Ordine și Siguranță Publică al Orașului Techirghiol, și-a îndeplinit întocmai atribuțiile conferite de actele normative în vigoare, răspunzând prompt (raportat la competențele legale) atât la sesizările cetățenilor, cât și la solicitările instituțiilor publice.

Poliția locală Techirghiol va acționa și în viitor cu profesionalism și responsabilitate cu scopul asigurării unui climat de ordine și siguranță publică propice desfășurării activităților cotidiene. 

      Șef Serviciu Poliția Locală,

              Floarea Lucian

